《入涌泉道中》
宋代·程师孟

谁何不欲蚤忘机，今已高年古亦稀。
翠柳阴中黄鸟过，青山影里白鸥飞。
新春已到无高下，故里重过有是非。
人意不如毛羽意，声声犹道不如归。

作者简介：（1009—1086）宋苏州人，字公辟。仁宗景祐元年进士。历知南康军、楚州，提点夔州路刑狱，徙河东路。晋地山谷春夏多水，师孟出钱开渠筑堰，淤良田万八千顷。自江西转运使改知福州，治行为东南之最。累知广州、越州、青州，为政简严，痛惩豪恶，民为立生祠。